మహారాష్ట్ర ప్రభుత్వం మెలికపథకం అమలుకు ఉన్నతస్థాయి కమిటీఆందోళన విరమించిన రైతులుముంబై, జూన్ 12: రైతు రుణాలు మాఫీ చేస్తామన్న మహారాష్ట్ర ప్రభుత్వం.. అందులోంచి ధనిక రైతులను మినహాయించే అవకాశం కనిపిస్తోంది. ఈ విషయాన్ని ఆ రాష్ట్ర రెవెన్యూ మంత్రి తెలిపారు. రుణమాఫీ పథకం అమలు విధివిధానాలను నిర్ణయించేందుకు ప్రభుత్వం ఒక ఉన్నతస్థాయి కమిటీని ఏర్పాటు చేస్తోంది. ఈ కమిటీయే పథకానికి సంబంధించిన అన్ని విషయాలు నిర్ణయిస్తుందని సీఎం దేవేంద్ర ఫడ్నవీస్ ఇంతకుముందే చెప్పారు. సర్కారు రుణమాఫీ ప్రకటించడంతో మహారాష్ట్ర రైతులు తమ ఆందోళనను విరమించారు. ఇంతకుముందు 2007-08 సంవత్సరంలో అమలుచేసిన రుణమాఫీలో చాలామంది ధనిక రైతులు ప్రయోజనం పొందడం వల్లే ఈసారి కమిటీని ఏర్పాటుచేసినట్లు రాష్ట్ర రెవెన్యూ మంత్రి చంద్రకాంత పాటిల్ చెప్పారు. రైతు నేతలతో సోమవారం నిర్వహించిన సమావేశంలోనే ఈ అంశం చర్చకు వచ్చిందని, నిజంగా అవసరం ఉన్న రైతులకే మాఫీ అమలుచేయాలని వాళ్లు కూడా అన్నారన్నారు. సరైన సమయంలో మాఫీ రావడం రైతుల విజయమేనని, సహకార సంఘాల ద్వారా పాల సేకరణ ధరను పెంచేందుకు ప్రభుత్వం కట్టుబడి ఉందని పాటిల్ చెప్పారు. అసెంబ్లీ వర్షాకాల సమావేశాలలోపు రుణమాఫీ ప్రారంభించకుంటే మళ్లీ ఆందోళన తప్పదని స్వాభిమాని షేట్కారీ సంఘటన నేత, ఎంపీ రాజుశెట్టి హెచ్చరించారు.
maharashtra prabhutvam melikapathakam amaluku unnatasthaayi kamitiaandolana viraminchina raitulumumbai, joon 12: raitu runaalu maffey chestamanna maharashtra prabhutvam.. andulonchi dhanika raitulanu minahaayinche avakaasam kanipistondi. ee vishayaanni aa rashtra revenue mantri telipaaru. runamafi pathakam amalu vidhividhaanaalanu nirnayinchenduku prabhutvam oka unnatasthaayi kamiteeni erpaatu chestondi. ee kamiteeye pathakaaniki sambandhinchina anni vishayaalu nirnayistundani cm devendra fadnavies intakumunde cheppaaru. sarkaaru runamafi prakatinchadamtho maharashtra raitulu tama aandolananu viraminchaaru. intakumundu 2007-08 samvatsaramlo amaluchesina runamaafeelo chaalaamandi dhanika raitulu prayojanam pondadam valle eesaari kamiteeni erpatuchesinatlu rashtra revenue mantri chandrakanta patil cheppaaru. raitu nethalatho somavaram nirvahinchina samavesamlone ee amsam charchaku vachindani, nijamgaa avasaram unna raitulake maffey amalucheyaalani vaallu kuudaa annaarannaaru. saraina samayamlo maffey ravadam raitula vijayamenani, sahakara sanghaala dwara paala sekarana dharanu penchenduku prabhutvam kattubadi undani patil cheppaaru. assembley varshaakaala samavesalalopu runamafi praarambhinchakunte malli aandolana tappadani swaabhimaani shatkari sanghatana netha, empy rajusetti heccharinchaaru.